‘કોકટેલ’ની રિલીઝને ચાર વર્ષ થઇ ગયાં તો આ ચાર વર્ષ ડાયનાએ શું કર્યું? તે કહે છે કે મેં ત્રણથી ચાર વર્ષ મોડલિંગમાં વીતાવ્યાં છે. મેં તમામ આંતરરાષ્ટ્રીય બ્રાન્ડ અને ફેશન ડિઝાઇનર્સ સાથે કામ કર્યું છે. મોડલિંગમાં રવિવારે પણ રજા હોતી નથી. મારી પહેલી ફિલ્મ ‘કોકટેલ’માં મારા પર્ફોર્મન્સનાં વખાણ થયાં તો મને ઘણા દમદાર અને અર્થપૂર્ણ રોલ મળ્યા. ઓફર તો આવી, પરંતુ મને પસંદ ન પડી. હું ફિલ્મની સ્ક્રિપ્ટ સાંભળી રહી હતી અને મોડલિંગમાં બિઝી હતી. આ બધી બાબતમાં ત્રણેક વર્ષ નીકળી ગયાં. મારે મોડલિંગના એસાઇન્મેન્ટના કારણે રણબીર કપૂર સાથેની રોકસ્ટાર છોડવી પડી હતી. ઇમ્તિયાઝ અલીની રોકસ્ટાર તરત શરૂ કરવાની હતી. હું મારી ડેટ એડ્જેસ્ટ કરી શકી નહીં તેથી તે ફિલ્મ નરગિસ ફકરીને મળી. •